
A Wikipédiából, a szabad enciklopédiából 


A wilamowicei nyelv (Wymysiöerys) a nyugati germán nyelvek ágába tartozó, a felnémet nyelvvel közeli rokonságban álló nyelv, amelyet 
Kis-Lengyelországban használ egy száz főt el sem érő közösség. A beszélők többsége idős és a nyelv kihalófélben van. 

Története 


A wilamowicei nyelv közép-felnémet eredetű, hasonlóságot mutat még a holland és fríz nyelvekkel is. A beszélők Wilamowice városában 
élnek, nyilván a 12. században letelepült német hoszpeszek leszármazottai. Saját állításuk szerint hollandok, németek és skótok voltak az 
őseik, ugyanakkor tagadják, hogy német identitásúak volnának. Legközelebbi rokonaiknak a flamandokat érzik. A város lakossága az 1939 
és 1945 közötti időszakig aktívan beszélte a nyelvet, az 1880-as adatok szerint Wilamowice polgárainak 92%-a volt wilamowicei 
anyanyelvű. Ez idő tájt Wilamowice az Osztrák-Magyar Monarchia része volt, ahol hivatalosan a wilamowiceit a német nyelv egyik 
nyelvjárásának tekintették. A 19. század végétől kezdve a le ngyel nyelv lassan kiszorította. A második világháborúban Wilamowice a nácik 
egyik leghűségesebb települése volt a megszállt Lengyelországban, a németek kiűzését követően az emberek a kitelepítéseket elkerülendően 
a lengyelek felé kezdtek orientálódni. A lengyel kommunista hatóságok szigorúan megtiltották a wilamowicei, vagy a német használatát, 
illetőleg keményen is büntették azt, akit azon kaptak, hogy wilamowiceiül beszél. A gyerekeket lengyel iskolákba adták, de szűk családi 
körben a wilamowicei megmaradt. 1956-ban a feloldották a tilalmat és bár nem zavarták az embereket nyelvük használatát illetően, ennek 
ellenére nem volt az népszerű semelyik szocialista országban, ha valamilyen kisebbségi nyelven beszélt. 

2007. július 18-án a svájci székhelyű Nemzetközi Szabványügyi Szervezet Tymoteusz Król javaslatára regisztrálta a wilamowiceit és az 
UNESCO is mint súlyosan veszélyeztetett nyelvként tartja nyilván. 

Wilamowicei nyelven van irodalom is, legjelentősebb képviselője Flórian Biesik 19. századi költő. 

Helyesírás 


Flórian Biesik volt egyúttal az első, aki wilamowicei nyelven kezdett írni. Lengyel ábécét használt és a fonetikus helyesírást követte. Józef 
Gara dolgozott ki egy külön wilamowicei ábécét, amely szintén lengyel alapú, de apróbb kiegészítéseket tartalmaz, minthogy a 
wilamowiceiben van ö magánhangzó is, valamint egy külön ao magánhangzót is bevezetett. Ez az ábécé 34 karakteres: 

Kis betűk 

Jellemzői 


Az évszázadok alatt a wilamowicei erősen ki volt téve a lengyel nyelv hatásainak, amely befolyásolta szókincsét, hangtanát és nyelvtanát is. 
A szláv hatás annyira kiütközik, hogy sokan inkább szláv nyelvnek vélik. 

